钦定古今图书集成/方舆汇编/职方典/第1522卷 > 《辨庄𫏋考》马端临
## 钦定古今图书集成/方舆汇编/职方典/第1522卷 > 《辨庄𫏋考》马端临

按《史记》及《汉书》皆云，“楚威王使庄𫏋略巴、黔以西，至
滇池欲归。会秦夺楚巴、黔中郡，因以其众王滇，后十
馀岁秦灭之。”又按楚自威王后怀王立三十年至顷
襄王之二十二年，秦昭襄王遣兵攻楚，取巫、黔中郡
也。《后汉史》则云，顷襄王时庄豪王滇，“豪”即𫏋也。若庄
𫏋自威王时将兵略地属秦，陷巫、黔中郡，道塞不还，
凡经五十二年，岂得如此淹久？或恐《史记》谬误，班生
因习便书。范晔所记。又按庄𫏋王滇后十五年，顷襄
王卒，考烈王立，立二十五年；幽王立十年，王负刍立
五年而楚灭，十五年而秦亡七十年，何故云𫏋之王
滇后十馀岁而秦亡？斯又未知详也。